****

**u partnerstvu sa Gradom Gradiška**

**Izvještaj o održanom drugom mentorskom sastanku u okviru Javnog poziva za predaju projektnih prijedloga za mlade u sklopu projekta Regionalni program lokalne demokratije na Zapadnom Balkanu (ReLOaD) u Gradu Gradiška**

U okviru Javnog poziva za organizacije civilnog društva/nevladine organizacije za predaju prijedloga projekata koji se organizuje u sklopu projekta „Regionalni program lokalne demokratije na Zapadnom Balkanu“ (ReLOaD)[[1]](#footnote-2)u saradnji sa Gradom Gradiška, u četvrtak, 06. aprila 2023. godine u trajanju od 11.00 do 12.00 sati održan je drugi od tri planirana mentorska sastanka za zainteresovane predstavnike/ce organizacija civilnog društva (OCD). Sastanak je održan u online formatu preko ZOOM aplikacije.

Sastanku je, pored mentora i predstavnice gradske uprave, prisustvovalo ukupno dva predstavnika/ica OCD iz dvije OCDa (jedna žena i jedan muškarac). Na sastanku je prisustvala predstavnica Udruženja „Čuđenje“ te predstavnik ORK „Kozara“.

Na početku mentorskog sastanka učesnicima/cama je pojašnjena uloga mentora/ice, naglašavajući da je jedina uloga mentora/ice da ukaže na greške, te ne učestvuje u rješavanju istih. Mentor/ica nema mandat da se direktno uključuje u izradu projektnog prijedloga, te u cilju osiguranja i primjene transparentnog pristupa realizacija mentorstva po principu „jedan na jedan“ nije dozvoljena , tačnije prisustvo mentora/ice i jednog predstavnikajedne OCD nije moguće. U toku trajanja javnog poziva, planirana su maksimalno tri mentorska sastanka.

Tokom mentorskog sastanka diskutovane su sljedeće teme:

* Odabir ciljne grupe; mentor je na osnovu pitanja od učesnika sastanka naglasio da je ovaj javni poziv namijenjen za finansiranje projekata za mlade te je obavezno da korisnici projekata budu mlade osobe. Prilikom pripreme dijela projekta koji se odnosi na ciljanu grupu, neophodno je koristiti egzaktne podatke o položaju mladih na području Grada Gradiška, relevantna istraživanja kao i dostupne strateške dokumente.
* Logika izrade projektnog prijedloga; mentor je na osnovu upita prisutnih naglasio da bi projektni prijedlog trebao da ima jasnu logičku vezu između ciljeva, rezultata, aktivnosti i mjerljivih indikatora te u konačnici finansijskog plana – budžeta. Svi dokumenti koji prate proces prijave projektnog prijedloga bi trebali da budu u međusobnoj logičkoj relaciji odnosno da sadržaj projektnog prijedloga, plana aktivnosti, logičke matrice i budžeta bude usaglašan i koncizan.
* Aktivnosti za mlade: mentor je na osnovu diskusije potvrdio da se očekuje da se dobiju projektni prijedlozi koji će pokazati inovativne pristupe angažmana mladih u lokalnoj zajednici sa fokusom na promociju volonterizma i aktivizma među mladima.

Učesnicima mentorskog sastanka je naglašeno da za sljedeći susret trebaju doći sa nacrtima finalnih projektnih prijedloga koje se uklapaju u zahtjeve javnog poziva i koji su u skladu sa strateškim prioritetima za mlade, te iskoristiti mentorske sesije za konkretna pitanja i diskusiju u vezi projektnih intervencija i kvaliteta pojedinih projektnih dijelova

Naglašeno je više puta da je neophodno pročitati Smjernice za aplikante, obzirom da su smjernice za apliciranje već ranije pojašnjeni na otvorenim danima a mentorske sesije služe da se unaprijede projektni prijedlozi potencijalnih aplikanata.

Treći mentorski sastanak će biti održan 13. marta 2023. u 11h.

Termini će biti objavljeni na službenoj stranici gradske upravekako bi što veći broj zainteresovanih predstavnika OCD prisustvovao ovim sastancima. Zainteresovani učesnici svoje prijave za mentorski sastanak mogu dostaviti na e-adresu jovana.mitrakovic@gradgradiska.com.

1. Regionalni program lokalnedemokratijenaZapadnomBalkanu (ReLOaD) finansiraEuropskaunija (EU), a provodiRazvojni program Ujedinjenihnaroda (UNDP). [↑](#footnote-ref-2)